
A V I Z
asupra propunerii legislative  privind declararea ca oraş a comunei Bragadiru, judeţul Ilfov



În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare cu propunerea legislativă privind declararea ca oraş a comunei Bragadiru, judeţul Ilfov, trimis cu adresa nr. P.L.- X 431 din  19 octombrie 2005, înregistrat  sub nr.31/869 din  20 octombrie 2005.


Camera Deputaţilor este  prima Cameră  sesizată.



Potrivit prevederilor art.60 din Regulamentul Camerei Deputaţilor, comisia a dezbătut propunerea legislativă, menţionată mai sus, în şedinţa din 25 octombrie 2005.



Membrii comisiei au examinat propunerea legislativă supusă aprobării, expunerea de motive şi avizul favorabil al Consiliului Legislativ nr.1384/11.10.2005.



În urma dezbaterilor, cu unanimitate de voturi, s-a hotărât avizarea favorabilă a propunerii legislative în forma iniţiatorului.



În raport de obiectul şi conţinutul său, propunerea legislativă face parte din categoria legilor organice.

